Toitu ja toidu koostisosi võib kiiritada vaid järgmiste kiirgusallikate abil, mis on loetletud direktiivi II lisas:

Kõnealuse direktiivi artikli 7 lõikega 4 on ette nähtud, et komisjon avaldab Euroopa Liidu Teatajas:

Kooskõlas Euroopa Parlamendi ja nõukogu direktiivi 1999/2/EÜ (ioniseeriva kiirgusega töödeldud toitu ja toidu koostisosasid käsitlevate liikmesriikide õigusaktide ühtlustamise kohta) artikli 7 lõikega 4 hõlmab käesolev aruanne ajavahemikku 2014. aasta 1. jaanuarist kuni 31. detsembrini. Aruanne hõlmab teavet, mille on 27 liikmesriiki ja üks EFTA riik Euroopa Komisjonile edastanud. Horvaatia ei esitanud 2014. aasta kohta andmeid.

Liikmesriikide heakskiidetud kiirituskeskuste loetelu on avalikult kättesaadav, sest komisjon on selle avaldanud.

2.2.Kiiritatud toit ja toidu koostisosad

Euroopa Liidus on kuivatatud maitsetaimede, vürtside ja köögiviljasegude kiiritamine lubatud Euroopa Parlamendi ja nõukogu direktiiviga 1999/3/EÜ ioniseeriva kiirgusega töödeldud toidu ja toidu koostisosade ühenduse loetelu kehtestamise kohta . Lisaks sellele teatasid seitse liikmesriiki komisjonile, et nad hoiavad jõus teatavate toiduainete ja toidu koostisosade riiklikke lube kooskõlas direktiivi 1999/2/EÜ artikli 4 lõikega 4. Komisjon on avaldanud riiklike lubade nimekirja .

Kõik kiiritatud toidud, mis sisaldavad ühte või mitut toiduaine kiiritatud koostisosa, peavad olema tähistatud sõnadega „kiiritatud” või „töödeldud ioniseeriva kiirgusega”. Kui kiiritatud toodet kasutatakse liittoiduaine koostisosana, lisatakse samad sõnad koostisosade loetelus sellise koostisaine juurde. Pakkimata toote puhul märgitakse need sõnad koos toote nimetusega tahvlile või sildile, mis asub selle mahuti kohal või kõrval, kuhu toode on paigutatud.

Korrektse märgistamise jõustamiseks või loata toodete avastamiseks on Euroopa Standardikomitee komisjoni volitusel standardiseerinud mitu analüüsimeetodit.

3.Kiirituskeskustes toimunud kontrollimiste tulemused ning kasutatud doosid

Käesolevas aruande punktis käsitletakse kiirituskeskuste kontrollimiste tulemusi, eelkõige töödeldud toodete liikide, koguste ja kiiritusdooside osas. Vastavalt liikmesriikide edastatud teabele kinnitasid pädevate asutuste teostatud kontrollimised, et heakskiidetud kiiritusrajatised vastavad direktiivi 1999/2/EÜ nõuetele.

Järgmistes tabelites ja joonistel on esitatud Euroopa heakskiidetud kiirituskeskuste 2014. aasta kontrollimiste tulemused, eelkõige töödeldud toidu ja toidu koostisosade liigid ja kogused ning kasutatud doosid.

3.1.Kokkuvõte ELi kohta

Järgmises tabelis on esitatud Euroopa Liidu 13 liikmesriigis heakskiidetud kiirituskeskustes ioniseeriva kiirgusega töödeldud toiduainete kogused (tonnides).

Liikmesriik Heakskiidetud keskuste arv Töödeldud kogus (tonnides) Belgia 1 3289,6 Bulgaaria 2 Toitu ei kiiritatud Tšehhi Vabariik 1 20,1 Saksamaa 4 97,3 Eesti 1 33,7 Hispaania 3* 233,1 Prantsusmaa 5 463,3 Itaalia 1 Toitu ei kiiritatud Ungari 1 70,0 Madalmaad 2 1308,2 Poola 2* 55,0 Rumeenia 1 Toitu ei kiiritatud Ühendkuningriik 1 Toitu ei kiiritatud Kokku (EL–LR): 25 5543,3 Norra 1 7,6 Kokku: 26 5550,9

* * Toitu kiiritati ainult ühes heakskiidetud kiirituskeskuses.

Nimetatud 13 Euroopa Liidu liikmesriigis asub 25 heakskiidetud kiirituskeskust. 2014. aastal kiiritati toiduaineid ainult kaheksas liikmesriigis kolmeteistkümnest.

Järgmisel tulpdiagrammil on esitatud 2014. aastal Euroopa Liidu heakskiidetud kiirituskeskustes ioniseeriva kiirgusega töödeldud toiduainete kogused (tonnides) ja kategooriad.

Heakskiidetud kiirituskeskusi ei ole järgmistes liikmesriikides: Taani, Iirimaa, Kreeka, Küpros, Läti, Leedu, Luksemburg, Austria, Sloveenia, Slovakkia, Soome, Rootsi, Portugal. Seni puudub teave olukorra kohta Horvaatias ja Maltal.

Järgmistes tabelites on esitatud kiiritatud toodete kategooriad ja kasutatud doosid asjaomaste liikmesriikide kaupa.

3.2.Belgia

Toode Neeldumisdoos (kGy) Dehüdreeritud veri, plasma, koagulaadid 4,9–6,4 Külmutatud konnakoivad 3,9–4,8 Kodulindude rups 3,5–4,8

3.3.Tšehhi Vabariik